3.5.2014 Jurnalul Oficial al Uniunii Europene L 132/1 (Acte legislative) DECIZII DECIZIA NR. 445/2014/UE A PARLAMENTULUI EUROPEAN ȘI A CONSILIULUI din 16 aprilie 2014 de instituire a unei acțiuni a Uniunii în favoarea evenimentului „Capitale europene ale culturii” pentru anii 2020-2033 și de abrogare a Deciziei nr. 1622/2006/CE PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 167 alineatul (5) prima liniuță, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizele Comitetului Regiunilor ('), hotărând în conformitate cu procedura legislativă ordinară (?), întrucât: (1) Tratatul privind funcționarea Uniunii Europene (TFUE) urmăreşte realizarea unei uniuni tot mai strânse între popoarele europene şi însărcinează Uniunea, între altele, să contribuie la înflorirea culturilor statelor membre, respectând totodată diversitatea națională și regională a acestora și punând în evidență, în același timp, moştenirea culturală comună. În această privință, Uniunea, după caz, sprijină şi completează acţiunea statelor membre de îmbunătățire a cunoaşterii și a diseminării culturii și istoriei popoarelor europene. (2) Comunicarea Comisiei din 10 mai 2007 privind o agendă europeană pentru cultură într-o lume în proces de globalizare, aprobată de Consiliu prin rezoluția sa din 16 noiembrie 2007 (?) și de Parlamentul European prin rezoluția sa din 10 aprilie 2008 (*), stabileşte obiectivele activităților viitoare ale Uniunii din domeniul culturii. Activităţile respective ar trebui să promoveze diversitatea culturală și dialogul intercultural, să promoveze cultura în calitate de catalizator al creativității în cadrul creşterii economice şi al ocupării forței de muncă, precum şi în calitate de element vital în cadrul relațiilor internaționale ale Uniunii. (3 Convenția UNESCO privind protecția și promovarea diversității expresiilor culturale, care a intrat în vigoare la 18 martie 2007 și la care Uniunea este parte, are ca scop protejarea și promovarea diversității culturale, stimu- larea interculturalității și creșterea gradului de conştientizare a valorii diversității culturale la nivel local, național şi internațional. () J0C113,18.4.2012,p.17 șiJO C17,19.1.2013,p. 97. () Poziţia Parlamentului European din 12 decembrie 2013 (nepublicată încă în Jurnalul Oficial) şi Poziţia în primă lectură a Consiliului din 24 martie 2014 (nepublicată încă în Jurnalul Oficial). Poziția Parlamentului European din 15 aprilie 2014 (nepublicată încă în Jurnalul Oficial). () JO C287,29.11.2007, p. 1. () JO C247£E,15.10.2009,p. 32.